મ્યુનિસિપલ કોર્પોરેશનના સત્તાવાળાઓ માટે ઓક્ટ્રોય નાબૂદી બાદ આવકનો એકમાત્ર સ્રોત પ્રોપર્ટી ટેક્સ છે. તેમ છતાં પાછલાં કેટલાંક નાણાકીય વર્ષમાં તંત્ર પોતાનો ટેક્સ આવકનો નિર્ધારિત લક્ષ્યાંકને પ્રાપ્ત કરવામાં નિષ્ફળ નિવડ્યું છે. જેમાં પ્રોપર્ટી ટેક્સ વિભાગમાં ૪૦ ટકા સ્ટાફની અછત, ડિફોલ્ટરની મિલકતના પાણી-ગટરનાં કનેકશન કાપવાં જેવાં કડક પગલાંનો અભાવ ઉપરાંત ખાસ તો સરકારી મિલકતોની સમયસર ટેક્સ ભરવામાં ઉદાસીનતા વગેરે કારણ મહત્ત્વનાં છે.